《谢张老山御史庆予七二》
元代·方回

身是空中一点尘，心包天地却无垠。
随缘任运勤收敛，补过知几暗省循。
孰料百年登七袠，深惭白发对青春。
江梅欲结枝头子，合放余花次第新。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。